Tájékoztatás a 2020/2021 nevelési évre vonatkozó óvodai beiratkozásról

Kedves Szülők!
*Az alábbiakban tájékoztatjuk Önöket a beiratkozás menetéről, a Jelentkezési lap kitöltéséről*:

1. Kérjük, tájékozódjanak, mely óvoda körzetébe tartoznak! ( [www.ullo.hu](http://www.ullo.hu) )
2. Amennyiben Önök nem üllői óvodába kívánják beíratni gyermeküket / 2020. április 17-ig tehetik meg, az ottani óvoda által meghatározott módon. (Jelentkezési lap 3. pontában jelölni)

Erről az óvoda 2020. április 20-ig dönt, írásban értesíti a szülőt és a kötelező felvételt biztosító óvodát.

1. Amennyiben Üllőn a körzetes óvodába kéri gyermeke felvételét, nincs szükség egyéb intézkedésre azon kívül, hogy kitölti a melléklelt jelentkezési lapot, és visszaküldi számunkra.

A kitöltött Jelentkezési lapot 2020. április 14-ig kérjük eljuttatni az alábbi mód egyikén:

 1. email-ben, lefotózva, vagy szkennelt formában visszaküldeni a rozmannreni@ullohszk.hu címre,

 2. Humán Szolgáltató Központ postaládájába bedobni (2225.Üllő Ócsai út 8

Jelentkezési lap 1. pont: Ha a körzetes óvodába kívánja a gyermekét beíratni (normál esetben ennek a dátuma 2020.szeptember 1.) Ha 2020.augusztus 31 után tölti be a gyermek a 3 évet, akkor nem kötelező beíratni, csak ha szükségesnek tartják, de ekkor a kért kezdés időpontját kell beírni(bölcsődés gyermekek esetében is). A 3. év előtti felvételeket csak szabad férőhely és szobatisztaság esetén tudjuk biztosítani.

Jelentkezési lap 2. pont: Ezt abban az esetben kell kitölteni, ha a körzethatárok meghatározása előtt lett a gyermek beíratva óvodába, vagy év közben került óvodába és szeretnék, ha átkerülne a lakóhely szerinti körzetes óvodába.

Jelentkezési lap 3.pont: A megfelelő indokot alá kell húzni, illetve, ha másik óvodába (másik település) kívánja beíratni a gyermeket.

 Kérvényekkel kapcsolatos tudnivalók, határidők:

* Másik óvodába íratja gyermekét: 2020.április 2-től április 17-ig
* Külföldön kezdi a gyermek az óvodát: Kérvényezni kell az Oktatási Hivatal honlapján. A [www.oktatas.hu](http://www.oktatas.hu) oldalon érhető el a bejelentéssel kapcsolatos tájékoztató, amely az általános információk mellett tartalmazza a kérelmek benyújtásával kapcsolatos tudnivalókat: (*Bejelentés az óvodaköteles/tanköteles gyermek, tanuló óvodakötelezettségének/tankötelezettségének külföldön történő teljesítéséről*)
* Szeretné, ha gyermeke 4 éves korában kezdhetné az óvodát: 2020.május 25-ig kell kérvényezni a Járási hivatalban.
* Fogyatékkal élő gyermek felmentése: Járási hivatalban kell kérvényezni

A Jelentkezési lap és a tájékoztatás az óvodai beíratásról letölthető a [www.ullo.hu](http://www.ullo.hu) és a [www.ullohszk.hu](http://www.ullohszk.hu) weboldalakról, és a város hivatalos közösségi oldaláról.

Kérjük, hogy a határidőket tartsák be!

A beiratkozáshoz szükséges dokumentációkat a gyermek első óvodai nevelése napján kell bemutatni! A csoportbeosztásokról a tagintézmény vezetője dönt!

További információt a [www.oktatas.hu](http://www.oktatas.hu) weboldalon és a 29/320-023 telefonszámon vagy a rozmannreni@ullohszk.hu kaphatnak.

Üllő, 2020.04.01.

 Szabó Katalin Ildikó sk. Farkasné Hárs Jolán sk.

 igazgató óvodák szakmai vezetője